Bladskaftet er hårløst og ikke mye lengre enn selve bladplaten. Bladskaftet vokser fra en krypende jordstengel. Jordstengelen ligner lakris i smaken og kan spises. Den har 3-5 mm lange, eggeformede, brunaktige skjell, men de fortsetter ikke oppover bladskaftet. Sporehopene er runde og ligger i to langsgående rekker på undersiden av hver flik. De er brune og mangler slør (indusium).